b'\n_START_ARTICLE_\nLu\xc5\xbei\xc4\x8dka marka\n_START_PARAGRAPH_\nLu\xc5\xbei\xc4\x8dka marka, Lu\xc5\xbei\xc4\x8dka markgrofovija ili samo Marka (njem. Mark(grafschaft) Lausitz), marka Svetog Rimskog Carstva na granici s Poljskom od 10. do kasnog 14. stolje\xc4\x87a.\n_START_SECTION_\nPovijest\n_START_PARAGRAPH_\nPodru\xc4\x8dje isto\xc4\x8dno od biv\xc5\xa1eg limesa Sorabicusa u Isto\xc4\x8dnoj Frana\xc4\x8dkoj koje su nastanjivala slavenska plemena Veleta i Milcena, postupno je pokoravao sve do 963. godine saski grof Geron Mersebur\xc5\xa1ki. Teritorij izme\xc4\x91u rijeka Saale i B\xc3\xb3bra pridodao je svojoj Geronskoj marki koju je saski vojvoda i njema\xc4\x8dki kralj Oton I. osnovao 937. godine. Nakon Geronove smrti 965. godine i gubitkom Sjeverne marke u tijeku slavenskog ustanka 983. godine, Lu\xc5\xbeica je postala sredi\xc5\xa1te preostale Saske isto\xc4\x8dne marke (Ostmark) pod markgrofom Hodom I.'